86 SENESCHAUCIE 



partant put il uer quant des acres deiuent estre siez de 

 priere e de costume e quant des acres pur deners e si 

 il iad nul treget en la semence o en le arure o en le sier 

 legirement le aperceura. Item il deit fere mesurer toz 

 les prez e tote les pastures seuerales par acres e par- 

 tant put horn sauer les costages l e combin defein couint 

 par an a la sustenance del maner e de combin de estor 

 lem put sustenir de la pasture seurale e combin de la com- 

 mune. 2 



Le seneschal ne ad nul poer de remuer baillif ne seriant 

 ke est oue son seignur en chef e a ses robes e a sa liueree 

 sanz especial mandement le seignur car issi freit il de la 

 teste 3 keve 4 mes si le baillif est meins sachant ou meins 

 aprouant ke estre ne deit ou si il ad trespas fet ou mauueste 

 en sa baillie soit mustre a son seignur e a son consail e il 

 enface ce ke il quidra ke bon seit. 



Le seneschal ne eit pas poer de garde de mariage ne de 

 eschete vendre  ne dame ne femme douer ne homage ne 

 seute 6 prendre ne vilayn 7 vendre ne enfranchir 8 sanz 

 especial garant de son seignur. Item le seneschal ne deit 

 pas estre sourein acontur de choses de 9 sa baillie car il 

 deit sur le aconte de chescon maner respondre de ses fez e 

 de ses comandemenz e de ses apruemenz e de fins e des 

 amerciemenz de curz par ly plede si com vn autre e pur ce 

 ke nul homme ne put ne ne deit estre iuge ne iustice de son 

 fet propre. 



Le seneschal deit a sa venue a chescun maner ver e 

 enquere de terres coment ele sont gaignees e ensesonees eles 

 chiuaus charetters e les auers e les boefs e les vaches les 

 berbiz e les porz coment il sont gardes e aprueys e si il 

 yeit perte ou damage par defaute de garge 10 e si deit prendre 

 les amendes de ceus ke sont encupe u ensi ke le seignur ne 

 perde. Item le seneschal deit puruer ke chescun maner 



